લોકો નગરસેવક પાસેથી શું અપેક્ષાઓ રાખે છે એ વિશે આગળ જણાવતાં તેઓ કહે છે, ‘અમે ઘરે-ઘરે જઈને લોકોની અમારા પ્રત્યેની અપેક્ષાઓ જાણવાની કોશિશ કરી ત્યારે મોટા ભાગના લોકોની સૌથી મોટી સમસ્યા રસ્તા પરના ખાડા, ટ્રાફિક, ફેરિયાઓનું ન્યુસન્સ તેમ જ સફાઈની છે. ગંદકી હોય એટલે રોગચાળો પણ ફેલાય. આવી પરિસ્થિતિ દરેક વિસ્તારમાં હોય તો મુંબઈની શું હાલત હોય? કોઈ પણ વિભાગના રસ્તા પરના ખાડા ન પુરાય અથવા તો એ વિસ્તારના વિકાસ માટે ત્યાંના નગરસેવક જ રિસ્પૉન્સિબલ છે. વૉર્ડના વિકાસની જવાબદારી જે-તે વૉર્ડના કૉર્પોરેટરની જ હોય છે. શહેરના વિકાસમાં સહયોગ આપવા એક સારા ઉમેદવારને તક આપવાની જરૂર છે. તક આપવામાં આવશે તો જ એ પોતાનું શ્રેષ્ઠ કાર્ય કરી શકશે.’